**Čeznem da ti kažem – analiza pesme**

Pesma „Čeznem da ti kažem“ 41. je pesma iz Tagorove zbirke „Gradinar“ i smatra se jednom od najlepših ljubavnih pesama te zbirke. Sastoji se od pet strofe i to katrena, približno jednake duljine. Pesma je napisana kao pesma u prozi. Stilski je veoma jednostavna i razumljiva. U pesmi nema preteranih stilskih figura, niti kićenih pesničkih slika. Svi osećaji predstavljeni u pesmi iskazani su jednostavno i iskreno. Upravo zato pesma ne skriva nikakve posbne ideje. Sve što se njome želi izreći, rečeno je jasno i nedvojbeno.

Pesma govori o čežnji koju lirski subjekat oseća prema svojoj voljenoj. Ta čežnja u opreci je sa strahom, karakterističnim za onaj koji se oseća kada je ljubav još mlada, zaljubljenost jaka, a osećaji druge polovice nedefinisani. U pesmi se oseća jasna opreka između čežnje i straha. U pesmi primećujemo okvir prisutan u svakoj strofi. Svaka strofa započinje nagovještajem velikog priznanja, zatim strahom da će to priznanje biti krivo shvaćeno, pa odlukom da će lirski subjekat upravo zato napraviti suprotno onome što želi, jer je bolje da sam „sabotiše“ to iskazivanje ljubavi, nego da bude odbijen.

Pesma započinje stihom čije delove vidimo u samom naslovu pesme: „Čeznem da ti kažem najdublje reči koje ti imam reći“. Ovde vidimo nameru pesnikova priznanja ljubavi. Ali nakon ove čežnje, već sledeći stih iskazuje strah: „ali se ne usuđujem, strahujući da bi mi se mogla nasmejati.“. Čitaoc jasno vidi emotivni kontrast između ova dva stiha. Njih razrešavaju sledeća dva stiha:

„Zato se smejem sam sebi i odajem tajnu svoju u šali.  
Olako uzimam svoj bol, strahujući da bi to mogla ti učiniti.“

Dakle, kako ne bi bio ismejan od one koju voli, pesnik je odlučio sam sebe ismejati. Slični uzorak vidimo i u sledećoj strofi, samo što u njoj pesnike neće da kaže „najdublje“ reči koje ima, već „najvernije“. Ali ovoga puta strah ga je da ona neće poverovati u njih: „ali se ne usuđujem, strahujući da bi mogla posumnjati u njih.“. Zato će lirski subjekat radije odmah izreći laži, kako istina ne bi bila krivo shvaćena:

„Zato ih oblačim u neistinu, i govorim suprotno onome što mislim.  
Ostavljam bol svoj da izgleda glup, strahujući da bi to mogla ti učiniti.“

U trećoj strofi istina koju lirski želi da kaže opisana je epitetom „najdragocenija“, a strah koji ga mori je da ona neće biti cenjena i vraćena istom merom. Umesto da izgubi dragocenu istinu, pesnik će radije da kaže laž, čak ako će time da povredi svoju voljenu, jer bolje da je povredi laž nego istina:

„Zato ti dajem ružna imena i hvalim se svojom surovošću.  
Zadajem ti bol, bojeći se da nećeš nikada saznati šta je bol.“

Čini se da pesnik ovde radije bira da povredi oni koju voli, nego da se otvori i tako stvori mogućnost da ona povredi njega. Sledeća, četvrta strofa donekle se razlikuje od prve tri. U njoj se više ne radi o priznanju kao pesnikovoj čežnji, već o akciji. Pesnik iskazuje kako čezne da sedi pored svoje voljene. To je za njega veoma opasna radnja, jer tako se dovodi u kušnju da joj prizna sve ono što oseća za nju. Kako bi to izbegao lirski subjekat kaže da:

„Zato brbljam i ćaskam olako, i zatrpavam svoje srce rečima.  
Grubo uzimam svoj bol, strahujući da bi to mogla ti učiniti.“

On čini sve da maskira svoju ljubav, samo kako ne bi bio povređen od možebitnog odbijanja.

Peta strofa posve je suprotna od ostale četiri po motivu čežnje. Do sada je lirski subjekat htio da bude pored voljene, da joj prizna svoja osećanja, da stvori situaciju u kojoj bi mogli biti zajedno u ljubavi, a u petoj on, posve neočekivano kaže da: „Čeznem da te ostavim zauvek“. Ipak, i to je zato da se spreči bol. Ali koliko god pesnik čeznuo za time, opet se javlja strah, ali ovoga puta onaj da će njegova ljubav misliti da je kukavica. Zato pesnik čini suprotno i pojavljuje se u njenom društvu, kao da mu ona ne znači ništa posebno, iako mu znači sve:

„Zato ponosno dižem glavu i dolazim veseo u tvoje društvo.  
Neprekidne strele iz tvojih očiju čine da je moj bol večito svež.“

Metafora u poslednjoj strofi najbolje opisuje tu večitu slatku bol kod zaljubljenosti, pre nego saznamo da li je ljubav koja se oseća obostrana. Slatke muke koje je Tagore opisao u ovoj pesmi tako su realistične, a opet lepo prenesene, da se svaki čitaoc lako može poistovetiti s ovim stihovima. A tako možda shvatiti sopstvenu ludost zbog patnje koja bi se lako mogla pretvoriti u lepotu ljubavi, samo kada bi bilo hrabrosti.

*.*